J E G Y Z Ő K Ö N Y V

Készült: Inke Község Önkormányzat Képviselő-testületének 2008. április 11-én 17 órakor megtartott közmeghallgatással egybekötött nyílt képviselő-testületi üléséről.

Az ülés helye: Általános Iskola ebédlője Inke, Szabadság park 1.

Jelen vannak: a mellékelt jelenléti íven szereplők

Lakosság részéről 23 fő jelen van.

Rózsa Sándor polgármester: köszönti a megjelenteket 17 órakor és megállapítja, hogy az ülés határozatképes: a megválasztott tíz települési képviselő közül 10 (tíz) fő jelen van, valamint azt, hogy a képviselő-testület ülése a hatályos jogszabályok előírásainak és az SZMSZ-nek megfelelően került összehívásra.

Tájékoztatja a képviselőket, hogy az Ötv. 17. § (1) értelmében az ülésről jegyzőkönyv készül.

Jegyzőkönyv-hitelesítőknek felkéri Kiss Lajos és Kovácsné Dr. Gáti Kornélia képviselőket.

Ismerteti a meghívóban közölt napirendi pontokat.

A képviselő-testület 10 igen szavazattal az alábbi napirendet elfogadta.

**Napirend a testületi ülésen:**

*Nyílt ülés:*

1. A Gróf Bethlen István Általános Iskola és Óvoda jövőbeni működésének a megtárgyalása

*Előadó: Rózsa Sándor polgármester*

 *2*.)A „Jézus Szíve Szeretetotthon” jövőbeni működésének a megtárgyalása

 *Előadó: Rózsa Sándor polgármester*

 *3.)*Szociális Alapfeladatok Ellátásának Intézménye Alapító Okiratának elfogadása

 *Előadó: Rózsa Sándor polgármester*

 *4.)* ÖNHIKI pályázat benyújtása

 *Előadó: Rózsa Sándor polgármester*

 *5.) Egyebek*

**Napirend a közmeghallgatáson:**

1. Egyéb aktuális ügyek
2. Közérdekű bejelentések, hozzászólások

**1.)A Gróf Bethlen István Általános Iskola és Óvoda ügyének a megtárgyalása**

***Előadó: Rózsa Sándor polgármester***

Rózsa Sándor polgármester: Sajnos olyan időszak jött el, amire az elmúlt években nem számíthattunk, és bíztunk abban, hogy az iskolát hosszú távon önállóan működtetni tudjuk. Abból a célból, hogy a gyerekek számára a tanuláshoz a jövőben is a legjobb feltételeket tudjuk biztosítani több település önkormányzatát is megkerestük, és tárgyaltunk velük az iskola tagiskolai csatlakozásának az ügyében.

Már több testületi ülésen tárgyaltunk arról, ahhoz, hogy az iskolát az önkormányzat fenn tudja tartani, szükség van az ÖNHIKI támogatásra, de a közoktatási feladatok ellátására csak abban az esetben kapunk támogatást, ha az intézményt társulásban tartjuk fenn.

Tájékoztatja a lakosságot, hogy Csurgó Város Önkormányzata elutasította az inkei iskola csatlakozását a Csurgói Általános Iskolák és Óvodák –közös igazgatású közoktatási intézményhez.

Vése, Nemesdéd és Varászló Községek Képviselő-testületei a 2007/2008-as tanévben nem támogatták iskolánk tagiskolai csatlakozását az általuk intézményfenntartó társulásban fenntartott Véssey Mihály Általános Iskolához.

Iharosberény, Pogányszentpéter és Iharos Községek Képviselő-testületei elvi hozzájárulásukat adták ahhoz, hogy Inke az Iharosberényi Körzeti Általános Iskola és Óvoda Intézményfenntartó Társulásához csatlakozzon. Az iharosberényi ülésen az Igazgató Úr és a Jegyző Nő jelen volt, az ülésen elhangzottakról az Igazgató Úr tájékoztatja a jelenlévőket.

Meghívta az ülésre Vése, Nemesdéd és Varászló községek polgármestereit, hogy tájékoztatást nyújtsanak a lakosság és a jelenlévők részére, hogy a következő tanévben van-e lehetőség arra, hogy az általuk fenntartott intézmény az inkei iskolához tagiskolaként csatlakozzon. Iskolánk nagyon jól felszerelt tornacsarnokkal, számítógépes teremmel, konyhával rendelkezik. Az átutazó 7. és 8. osztályos gyerekek szállításához iskolabuszt tudnának biztosítani.

Amennyiben ez részükről nem elfogadható kéri, hogy mondják el véleményüket arról, hogy az inkei iskola tagiskolaként csatlakozhat-e az általuk fenntartott intézményhez a következő tanévben.

Halászi Attiláné Nemesdéd polgármestere: ők ezt a problémát már megélték 2000-ben. Nagyon nehéz volt meghozni azt a döntést, hogy társuljanak.

Probléma, hogy Nemesdédről a gyerekek Vésére járnak, onnan pedig a busz Böhönye, Kaposvár felé megy tovább. Inke felé történő továbbutazás problémát jelentene, mivel nincs buszjárat. Nem támogatják azt, hogy ők csatlakozzanak az inkei iskolához.

Nem zárkóznak el attól, hogy előzetes egyeztetések lefolytatása után Inke a következő tanévben az intézményfenntartó társulásukhoz csatlakozzon.

Gresa Gyula Varászló polgármestere: a varászlói képviselő-testület hasonló állásponton van, nem zárkózik el attól, hogy Inke a következő tanévben az intézményfenntartó társulásukhoz csatlakozzon.

Bertók László Vése polgármestere: hajlandóak a társulásra szeptember 1-től, de a vései testület álláspontja az, hogy mindenképpen egy szakértővel vizsgáltassák meg a társulás minden lehetőség, és olyan társulási formát alakítsanak ki, ami mindenki számára a legmegfelelőbb anyagi és szakmai szempontból.

Szakmailag és pénzügyileg is sok akadály merülhet fel. Meg kell vizsgálni, hogy a csatlakozás után milyenek lesznek az osztálylétszámok. Senki nem megy bele olyan dologba, ami a településnek hátrányos lenne, ezért mindenképpen egy szakmai vizsgálatot szükségesnek tart.

Lancsák József igazgató: Iharosberény Község Képviselő-testülete az előző nap tartott ülésén elvi hozzájárulást adta, hogy szeptember 1-től Inke az intézményfenntartó társulásukhoz csatlakozzon. Iharos és Pogányszentpéter települések is hoztak döntést az ügyben, és ők is elvi hozzájárulásukat adták a csatlakozáshoz. Részükről is a végső döntéshez az kell, hogy a települések között olyan megállapodás tervezet szülessen, ami mindenki számára előnyökkel jár.

Véleménye szerint nem a pénzügyi dolgoknak kellene előtérben lenni a társulás megalakításánál, hanem a szakmainak. Inkének van egy tornacsarnoka, felújított konyhája, ami nagyon lényeges. Szívesen hallotta volna a települések polgármesteritől, hogy miért tartják indokoltabbnak a hozzájuk történő csatlakozást.

Rózsa Sándor polgármester: a lakosság véleményét szeretné hallani.

Molnár András inkei lakos: mekkora az az összeg, ami hiányzik a költségvetésből, amiért fontos az, hogy társulásban működtessük az iskolát.

Rózsa Sándor polgármester: kb. 20 millió forint a forráshiánya az iskolának, ezen kívül nagyon sok elkötelezettsége van az önkormányzatnak, pl. csatorna.

Ha társulunk a közoktatási feladatok ellátására, több támogatásra leszünk jogosultak.

Pandurné Molnár Erika inkei lakos: csak a 7-8 osztályosoknak kellene utaznia, ha a mi iskolánk csatlakozik másik intézményhez, vagy az 5.és 6. osztályosoknak is.

Rózsa Sándor polgármester: a 7. és 8. osztályos tanulóknak kellene a másik intézménybe járnia.

Czippánné Szalai Magdolna tanítónő, inkei lakos: mi volt az oka annak, hogy Csurgó elutasította az inkei iskola hozzájuk történő csatlakozását.

Rózsa Sándor polgármester: főként gazdaságossági okai voltak, illetve véleményük szerint a 25 km-es távolság meglehetősen megnehezíti a valódi intézményes együttműködést és ellent mond a földrajzi és demográfiai tényezőknek. A gyerekeket az iharosberényi mikrotársuláson keresztül kellene odautaztatni.

Németh László inkei lakos: miért kellett elvinni a szülőknek a gyerekeket az iskolából.

Lancsák József igazgató: az idei évben lehetett volna javítani az iskolában a tanítás színvonalát, de az év elején sok gyereket elvittek. Véleménye szerint nem biztos, hogy egy városi iskolában jobb színvonalon tudják ellátni a gyerekeket.

Németh Ildikó tanítónő: 8 éve tanít itt. A színvonalon sokan azt értik, hogy nem fogadnak szót a pedagógusoknak a gyerekek, de ez mindenhol így van.

Kovácsné Dr. Gáti Kornélia képviselő: sajnos szegregálódik az iskola, ami a színvonalat rontja.

Három gyereke közül az egyik 8 évig ide járt, a gimnáziumban nagyon nehezen boldogult, ellentétben a másik kettővel. Ők a nyelvvizsgát is sokkal könnyebben letették.

Lancsák József igazgató: nem ért egyet a képviselő asszony véleményével, az innen kikerült gyerekek is leteszik a nyelvvizsgát.

Czippánné Szalai Magdolna inkei lakos: mi lesz akkor, ha nem tudunk társulni egyik településsel sem.

Rózsa Sándor polgármester: sajnos csődbe jutunk a hiány miatt.

Molnár András inkei lakos: figyelembe véve a falu érdekét, ha mindenképpen társulni kell, inkább Vésével társuljunk, mint Iharosberénnyel.

Németh Ildikó tanítónő: kéri, hogy a pedagógusokat minél hamarabb tájékoztassa a képviselő-testület, ha sikerül valamelyik településsel megállapodást kötni.

Takács Erika inkei lakos: ő is inkább azt javasolja, hogy Vésével társuljon az önkormányzat a közoktatási feladatok ellátására, ne Iharosberénnyel.

Molnár Tibor alpolgármester: Sajnos mindenképpen társulni kell, de a kormánynak nem így kellett volna intézkedni, hanem ha ilyen intézkedést hoz, mondta volna meg azt, hogy kivel kell társulni. A csődhelyzetet nem vállalhatjuk fel.

Kiss Lajos képviselő: ő sem szeretné azt, hogy Iharosberénnyel társulna az önkormányzat.

Bertók László Vése polgármestere: javasolja a szakértő megbízását, az ő véleménye alapján hozzanak a testületek végső döntést arról, hogy társuljanak-e az önkormányzatok 2008. szeptember 1-től a közoktatási feladatok ellátására.

Tóth Lászlóné képviselő: sajnos mivel társulni kell, el kell fogadnunk a feltételeket.

Dunai Éva a „Jézus Szíve” Szeretetotthon lakója, inkei lakos: 60 éve került ide, az iskola pedagógusa volt. Elmondása szerint régen nem volt ilyen helyzet, az volt a probléma, hogy pedagógushiány volt. Nem gondolta, hogy ilyen helyzet fog kialakulni. Sajnos megfojtják a kisfalvakat. A gyerekeket kellene nézni, hogy nekik milyen nehéz utazni, korán kelni. Sok diplomás ember került ki az inkei általános iskolából.

Rózsa Sándor polgármester: tovább tárgyalnak a környező településekkel az iskola csatlakozása ügyében, melyről a lakosságot tájékoztatni fogják.

***2*.)A „Jézus Szíve Szeretetotthon” jövőbeni működésének a megtárgyalása**

Rózsa Sándor polgármester: Az idei év végén a szociális otthon működési engedélye lejár. Csak úgy kaphatunk új működési engedélyt, ha megfelelünk az előírásoknak.

Ahhoz, hogy a tulajdoni viszonyokat rendezni tudjuk, kértük az Egyházközséget, hogy adják át az önkormányzat tulajdonába az otthont és a hozzá kapcsolódó földterületet.

A Püspökségen elmondták, hogy egyetértenek azzal, hogy az intézmény épülete eladásra kerüljön, és a tulajdonviszonyok tisztázásra kerüljenek.

Először az Egyházközségnek kellene döntenie arról, hogy milyen áron adják el az épületet és a hozzá tartozó földterületet az önkormányzatnak.

A szociális otthont ingatlan értékbecslővel felértékeltette a Püspökség, 18 millió forint körül állapította meg az értékét a hozzá tartozó földterülettel együtt.

Nem tartja elfogadhatónak, hogy ennyi pénzt kérjenek az otthonért, mert az önkormányzat sok pénzt fektetett bele az évek folyamán, hogy az épület állagát megóvja, az ott lakó idős embereknek jó körülményeket biztosítson.

3 millió forintot tart reálisnak, ami a földterület ára, többet nem, mert ami ott van, azt az önkormányzat fordította az épületre.

Az Egyházközséggel kötött megállapodás módosítása szerint 2008-ban át kell adni üzemeltetésre az otthont az egyháznak, de ez a megállapodás véleménye szerint nem érvényes, mivel Csatlós István Plébános Úr nem írta alá.

Kéri a Plébános urat, hogy nyilatkozzon arról, mit döntött a kérésünkre az inkei Egyházközség.

Csatlós István Plébános: levélben leírta, hogy milyen hatáskörben van joguk dönteni, és mihez kell a Püspökség hozzájárulása. Az inkei Egyházközség a Püspökség jóváhagyása nélkül nem jelölheti meg az ingatlan árát.

Az Egyházközség ülésén négyen voltak jelen, nem voltak határozatképesek.

Molnár András inkei lakos: ez az épület egy istálló volt, az önkormányzat alakította át szociális otthonná, a 18 millió Ft –os vételárat nagyon soknak tartja.

Csatlós István Plébános : a hivatalos értékbecslés szerint ennyit ér ez az ingatlan. Társvállalkozásban szeretné ezt tovább működtetni beruházó bevonásával.

Kiss Lajos képviselő : ez megint közös működtetés lenne.

Kovácsné Dr. Gáti Kornélia képviselő: megkérdezi, hogy az egyház nem szeretné visszakapni és működtetni az intézményt.

Pandurné Molnár Erika inkei lakos: ügyvédet hívott az atya, aki elmondta, hogy kár lenne az egyház tulajdonából ezt kiadni, mert lehet, hogy a későbbiekben más célra használják.

Molnár Tibor alpolgármester: felteszi a kérdést, hogy kik is az egyházközség tagjai, mert ha csak négyen voltak ott a tagok közül, akkor nem tudtak döntést hozni határozatképtelenség miatt. A tagok fel tudják-e vállalni azt, hogy megszűnjön az otthon. Ez az otthon az inkei emberek pénzéből épült. Ha megállapodást kötünk, akkor abba rögzíteni lehet, hogy ott a későbbiekben is otthon működjön. Ha mégsem lesz pénze az önkormányzatnak, és ilyen célra nem tudja tovább működtetni, akkor visszaszáll az egyházra.

Kuneczné Kötő Ildikó otthonvezető: Inkén az emberek 80%-a katolikus, akkor ki képviseli az ő érdekeiket? Miért nem működik az inkei Egyházközség?

Németh László inkei lakos, egyházközségi tag: sok a 18 millió forint vételár, de a 3 millió forintot pedig kevésnek találja az épületért.

Czippánné Szalai Magdolna inkei lakos: Az értékbecslés szerint az otthon 18 millió Ft-ot ér, erre büszkék lehetünk. Vonjuk le az önkormányzat befektetéseit, azt a pénzt, ami befektetésre került, és a különbséget fizesse meg az önkormányzat az ingatlanért.

Kovácsné dr. Gáti Kornélia képviselő: ezt a tevékenységet támogatnia kell az egyháznak, mert erre büszke lehet. Ha nem adják oda reális áron, akkor sajnos meg kell szüntetni. Az egyháznak át kellene adni az önkormányzatnak jelképes összegért az ingatlant. Kikötést a szerződésben meg lehet szabni, ha nem szociális otthonként működteti, akkor visszaszáll az egyházra a tulajdonjog.

Molnár Tibor alpolgármester: a 3 millió Ft nagyon korrekt ár, mert az a régi állapotában nem érne annyit.

Takács Erika inkei lakos : Kovácsné dr. Gáti Kornélia képviselő asszony javaslatával egyetért.

Csatlós István Plébános: ragaszkodik ahhoz, hogy a jövőben is legyen beleszólása az intézmény működtetésébe. Ott rendszeresen tarthasson misét.

Kuneczné Kötő Ildikó otthonvezető: a felvételhez adatlap és kérelem kitöltése szükséges, ott nincs olyan kérdés, hogy a gondozottnak mi a vallása. Nem tehetünk vallás alapján különbséget az idősek között.

Csatlós István Plébános: a Püspökség nem fogja jóváhagyni azt, hogy a felajánlott összegért legyen eladva az otthon.

Pandurné Molnár Erika inkei lakos: ő nem ment el az atya által előző napra összehívott megbeszélésre, mert nem változott a véleménye, hogy el kellene adni az ingatlant. Volt egy korábbi megbeszélés is, ahol többen jelen voltak, és az ő véleményük különböző volt. Sokan nem akarták eladni, mert félnek, hogy a későbbiekben az önkormányzat meg fogja szüntetni az intézményt. Azon a megbeszélésen nemcsak az egyházközségi személyek voltak jelen, hanem a faluból meghívott lakosok is.

Csatlós István Plébános: 10 éve nem működik az Egyházközség, mert ha valaki négyszer nem megy el az ülésre, akkor megszűnik a tisztsége.

Dunai Éva inkei lakos:ő tudja, hogy a nővérek milyen sokat dolgoznak az otthonban. A bentlakó emberek félnek, hogy mi lesz velük. Az emberséget kellene nézni, hogy idős emberek utolsó napjaikat nyugodtan tölthessék.

Többször hallotta, hogy miért református az otthon vezetője, illetve miért nem csak katolikus emberek laknak itt.

Kiss Lajos képviselő: ha megszűnik az otthon, mik a tervei az egyháznak az épülettel?

Csatlós István Plébános: egy terve van- amit megtárgyal a testületével- az, hogy befektetőt szerezzenek, és az egyház tulajdonrészt szerezzen.

Németh László inkei lakos: el kell adni az otthont, az a javaslata, de kevés a 3 millió forint vételár.

Rózsa Sándor polgármester: ha hajlandóak eladni az épületet, a szerződésben sok mindent lehet szabályozni, az egyháznak lehetnek abban kikötései.

Csatlós István Plébános: egy végleges árajánlatot várnak az önkormányzattól.

Rózsa Sándor polgármester: 3 millió Ft-ot ajánl, ennél nagyobb összegért az önkormányzat nem tudja megvásárolni.

Miháczi Imre inkei lakos, egyházközségi tag: 4 millió Ft-os vételárat javasol.

Kötő Lászlóné inkei lakos: 3 millió Ft reális ár, és vegyék figyelembe, hogy ez az ingatlan inkei embereké marad.

Miháczi Imre inkei lakos: ha elfogadják a 3 millió forint vételárat, ezen felül egy garázst kellene építenie az önkormányzatnak a plébános részére.

Rózsa Sándor polgármester: kéri, hogy az Egyházközség fontolja meg a 3 millió forintos vételárat és döntésükről a képviselő-testületet tájékoztassa. Az önkormányzat a vásárlásról végleges döntést akkor hoz, ha az egyház a vételárról meghozta döntését.

***3.)*Szociális Alapfeladatok Ellátásának Intézménye Alapító Okiratának elfogadása**

Rózsa Sándor polgármester: az Alapító Okirat tervezet kiküldésre került, részletesen ismerteti azt. Javasolja, hogy a Szociális Alapfeladatok Ellátásának Intézménye Alapító Okiratát fogadja el a testület.

/Az Alapító Okirat a jegyzőkönyvhöz mellékelve./

Inke Község Önkormányzat Képviselő-testülete 10 igen szavazattal egyhangúlag az alábbi határozatot hozta.

**Inke Község Önkormányzat Képviselő-testületének**

**44/2008.(04.11.) számú határozata:**

***Inke Község* *Önkormányzat Képviselő-testülete a Szociális Alapfeladatok Ellátásának Intézménye Alapító Okiratát elfogadja.***

***Felhatalmazza a polgármestert az Alapító Okirat aláírására.***

*Felelős: Rózsa Sándor polgármester*

*Papné Szabó Mónika jegyző*

*Határidő: azonnal*

***4.)* ÖNHIKI pályázat benyújtása**

Rózsa Sándor polgármester: a 2007. évi költségvetési előirányzat módosításhoz az írásos anyag kiküldésre került, ismerteti azt. Javasolja, hogy a testület fogadja el a kiküldött melléklet szerint az önkormányzat 2007. évi előirányzat változásainak átvezetését.

Inke Község Önkormányzat Képviselő-testülete 10 igen szavazattal egyhangúlag az alábbi határozatot hozta.

**Inke Község Önkormányzat Képviselő-testületének**

**45/2008.(04.11.) számú határozata:**

**Inke Község Önkormányzat Képviselő-testülete a 2007. évi költségvetés előirányzat-változásainak átvezetését – az alábbi melléklet szerint - elfogadja és jóváhagyja.**

|  |
| --- |
| **Az Önkormányzat 2007. évi költségvetéssel kapcsolatos saját hatáskörben módosított** |
| **bér- bérjellegű és bérhez kapcsolódó közterhek kiadásaival kapcsolatos előirányzat** |
| **módosításokról k i m u t a t á s** |  |  |  |  |
|  |  |  |  |  |  |  |
| **Az e.i.mód.** | **E.I.mód.ér.** | **Eltérés az eredeti e.i.** |  | **Eredeti e.i** | **Módosít.ei** | **Teljesítés** |
| **érintő kiad.** | **főkönyv.szám** |  |  |  |  |  |
| **megnevezés** | **szakfeladat** | **növekedés** | **csökkenés** |  |  |  |
|   |   |   |   |   |   |   |
| Alapilletmény | 51111-751153 | 170 913 |   | 26 006 215 | 26 177 128 | 26 177 128 |
| Ill.kiegészítés | 51112-751153 |   | 215 547 | 412 800 | 197 253 | 197 253 |
| Nyelvpótlék | 51113-751153 |   | 1 391 | 66 240 | 64 849 | 64 849 |
| Egy.köt.ill.pót | 51124-751153 |   | 1 475 793 | 2 292 440 | 816 647 | 816 647 |
| Részm fogl.j | 51621-751845 | 3 970 371 |   | 775 000 | 4 745 371 | 4 745 371 |
| Készenl.ügy | 51213-853170 | 411 702 |   |   | 411 702 | 411 702 |
| Jutal.normat. | 51211-853170 |   | 346 000 | 346 000 | 0 | 0 |
| Jub. Jutalon | 51312-853170 | 428 000 |   | 0 | 428 000 | 428 000 |
| Egyéb saj.jutt | 51319-751153 | 213 301 |   | 0 | 213 301 | 213 301 |
| Rm.i.egy.s.j. | 51613-751845 | 13 101 |   | 0 | 13 101 | 13 101 |
| Ruh.költ.tér. | 51411-751153 |   | 73 600 | 404 800 | 331 200 | 331 200 |
| Közlek.költ.t | 51413-751153 | 142 320 |   | 0 | 142 320 | 142 320 |
| Étkez.hozzáj | 51414-751153 | 7 500 |   | 600 000 | 607 500 | 607 500 |
| Egyéb költ.t. | 51419-751153 | 83 200 |   | 184 000 | 267 200 | 267 200 |
| R.m.fogl.klt.t | 51614-751153 | 110 400 |   | 0 | 110 400 | 110 400 |
| Áll.nem t.jut. | 5221-751153 | 1 144 400 |   | 5 582 600 | 6 727 000 | 6 727 000 |
| Társad.bizt.jár. | 5311-751845 | 441 912 |   | 12 109 479 | 12 551 391 | 12 551 391 |
| Munkaad.jár. | 5321-751153 | 1 584 |   | 1 146 983 | 1 148 567 | 1 148 567 |
| Egészs.ü.h.j. | 5331-751153 | 0 | 41 796 | 807 170 | 765 374 | 765 374 |
| Táppénz h.j. | 53141-751153 | 39 904 |   | 0 | 39 904 | 39 904 |
| Egy.felt.f.pót | 51115-751153 | 200 789 |   | 1 147 860 | 1 348 649 | 1 348 649 |
| **Bér,-bérj.jut.** |  |  |  |  |  |  |
| **közt.összes.** |  | **7 379 397** | **2 154 127** | **51 881 587** | **57 106 857** | **57 106 857** |
|  |   |   |   |   |   |   |
| **Az Önkormányzat 2007. évi költségvetéssel kapcsolatos saját hatáskörben módosított**  |
| **dologi és szociális jellegű juttatásokkal kapcsolatok kiadási előirányzatok módosításáról** |
|  |  | **k i m u t a t á s** |  |  |  |
|  |  |  |  |  |  |  |
| **Az e.i.mód.** | **E.I.mód.ér.** | **Eltérés az eredeti e.i.** |  | **Eredeti e.i** | **Módosít.ei** | **Teljesítés** |
| **érintő kiad.** | **főkönyv.szám** |  |  |  |  |  |
| **megnevezés** | **szakfeladat** | **növekedés** | **csökkenés** |  |  |  |
|  |   |   |   |   |   |   |
| Gyógyszer besz | 54211-853170 |   | 152 460 | 640 000 | 487 540 | 487 540 |
| Irodaszer,nyomt | 5431 -751153 |   | 169 570 | 772 000 | 602 430 | 169 570 |
| Könyvbeszerés | 54411-751153 |   | 6 313 | 315 000 | 308 687 | 308 687 |
| Folyóirat beszer | 54412-751153 | 30 648 |   | 230 000 | 260 648 | 260 648 |
| Egyéb inform.h. | 54413-751153 |   | 148 527 | 350 000 | 201 473 | 201 473 |
| Hajtó,-kenő any. | 5461 -930932 |   | 1 045 633 | 2 315 000 | 1 269 367 | 1 269 367 |
| Szakmai an.besz | 54711-851297 | 61 782 |   | 15 000 | 76 782 | 76 782 |
| Munka-védőruha | 5481 -853170 |   | 171 515 | 227 600 | 56 085 | 56 085 |
| Egyéb anyagbesz. | 5491 -751153 | 212 132 |   | 2 475 000 | 2 687 132 | 2 687 132 |
| **KÉSZLETBESZ.** | **(-1389456)** | **304 562** | **1 694 018** | **7 339 600** | **5 950 144** | **5 517 284** |
| Távközl.dijjak | 55111-853170 |   | 208 715 | 1 600 000 | 1 391 285 | 1 391 285 |
| Egy.kom.szolg | 55119-853170 |   | 26 850 | 50 000 | 23 150 | 23 150 |
| **KOMMUN.SZOL** | **(-235565)** |  | **235 565** | **1 650 000** | **1 414 435** | **1 414 435** |
| Vásárolt élelmez | 55211-853170 | 140 805 |   | 4 718 085 | 4 858 890 | 4 858 890 |
| Bérleti és lizingd | 55212-751153 | 135 165 |   | 220 000 | 355 165 | 355 165 |
| Szállít.szolgált | 55213-751153 |   | 61 876 | 590 000 | 528 124 | 527 124 |
| Gázenergia szolg | 55214-751153 |   | 1 232 039 | 2 310 000 | 1 077 961 | 1 077 961 |
| Viilamos energia | 55215-751153 |   | 847 511 | 2 850 000 | 2 002 489 | 2 002 489 |
| Víz-és csat.dijj | 55217-751153 |   | 298 535 | 483 000 | 184 645 | 184 645 |
| Karbantart.dijjak | 55218-751153 |   | 1 017 302 | 2 058 000 | 1 040 698 | 1 040 698 |
| Egy.üz.fent.sz. | 55219-751153 |   | 66 771 | 1 844 000 | 1 777 229 | 1 777 229 |
| **SZOLG.KIADÁS** | **(-3248064)** | **275 970** | **3 524 034** | **15 073 085** | **11 825 201** | **11 824 201** |
| Belfoldi kiküld. | 56211-751153 | 768 475 |   | 1 140 000 | 1 908 475 | 1 908 475 |
| Reprezent.kiad. | 56213 -751153 |   | 951 813 | 1 500 000 | 548 187 | 548 187 |
| Rekl.propag.kiad | 56214-751153 |   | 20 000 | 20 000 | 0 | 0 |
| **KIKÜLD.REPR.** | **(-203.338)** | **768 475** | **971 813** | **2 660 000** | **2 456 662** | **2 456 662** |
| Egyéb dol.kiad. | 56317-751153 |   | 15 944 | 1 816 000 | 1 800 056 | 1 800 056 |
| **DOLOGI KIAD.Ö** | **(-7.412.366,-)** | **1 349 007** | **8 761 373** | **36 261 042** | **28 848 676** | **28 848 676** |
| El.évi mar.v.fiz. | 57111-751153 | 463 513 |   |   | 463 513 | 463 513 |
| Egyéb befiz.köte | 57119-751153 | 56 600 |   |   | 56 600 | 56 600 |
| **Különf.költsv.bef** | **(+ 520.113,-)** | **520 113** |  |  | **520 113** | **520 113** |
| Munkált á.fiz-szj | 57211-751153 |   | 650 794 | 796 400 | 145 606 | 145 606 |
| Adók,dij,bef.köt | 57213-751153 |   | 215 673 | 315 000 | 99 327 | 99 327 |
| **Adók dijja.b.k.** | **(-866.467,-)** |  | **866 467** | **1 111 400** | **244 933** | **244 933** |
| Kamarkiadások | 573111-751153 | 1 468 414 |   |   | 1 468 414 | 1 468 414 |
| Kamt.kiad.áll.h.b | 57312-751153 | 37 160 |   |   | 37 160 | 37 160 |
| **Kamatkiadások** | **(+1.505.574,-)** | **1 505 574** |  |  | **1 505 574** | **1 505 574** |
| **DOLOGI**  | **(-6.253.146,-)** |  |  |  |  |  |
| **KIADÁSOK ÖSZ** |  | **3 374 694** | **9 627 840** | **37 372 442** | **31 119 296** | **31 119 296** |
|   |   |   |   |   |   |   |
| **Egyéb pénzb.jut** | **584 -853344** | **1 027 876** |  | **375 000** | **1 402 876** |  |
|   |   |   |   |   |   |   |

Rózsa Sándor polgármester: a forráshiány csökkentésére javasolja, hogy az önkormányzat az idei évben is nyújtsa be az önhibájukon kívül hátrányos helyzetben lévő települési önkormányzatok támogatására a pályázatot.

Inke Község Önkormányzat Képviselő-testülete 10 igen szavazattal egyhangúlag az alábbi határozatot hozta.

**Inke Község Önkormányzat Képviselő-testületének**

**46/2008.(04.11.) számú határozata:**

|  |  |
| --- | --- |
| A) | Inke Község Önkormányzat Képviselő-testülete a Magyar Köztársaság 2008. évi költségvetéséről szóló 2007. évi CLXIX. törvény 17. § (1) bekezdése és 6. számú melléklet 1. pontja (továbbiakban: 6. számú melléklet) alapján támogatási igényt nyújt be az önhibájukon kívül hátrányos helyzetben lévő települési önkormányzatok támogatására.  |
| B) | Inke Község Önkormányzat Képviselő-testülete az önhibájukon kívül hátrányos helyzetben lévő települési önkormányzatok támogatásának igényléséhez a fenti törvény alapján a következő nyilatkozatot teszi:  |
|   | I. |  | Az önkormányzat lakosságszáma 2007. január 1-jén 1 000 fő feletti. |
|   |   |  |  |
|   |
|   | II. |  | Az önkormányzat a polgármesteri hivatalon túl intézményt tart fenn. |
|  |  |  |  |
|   | III. |  |
|  |   |  | Az önkormányzat lakosságszáma 2007. január 1-jén 1 500 fő alatti és |
|  |  |  |  |
|   |   |   | a)2007. évben kiegészítő támogatásban részesült és 2007. szeptember 1. után a többcélú kistérségi társulások támogatása keretében ösztönzött közoktatási feladatait önállóan látja el, közoktatási intézményeit önállóan tartja fenn. |
|   |   |   |  |
|   |   |   | b)A többcélú kistérségi társulások támogatása keretében ösztönzött, az alábbiak szerinti feladatait társulásban (intézményi vagy többcélú kistérségi társulás keretében) látja el, intézményeit társulásban (intézményi társulásban) tartja fenn 2008. május 1. után:-       szociális alapszolgáltatási feladat:   szociális étkeztetés;   családsegítés;   házi segítségnyújtás;-       gyermekjóléti alapellátási feladat:   gyermekjóléti szolgáltatás;-       belső ellenőrzési feladat. |
|   |   |   | c) Az időskorúak ápolást, gondozást nyújtó otthona intézményt 2008. május 1. után önállóan látja el, önállóan tartja fenn.  |
|   |   |   |  |
|   |   |   | d) A többcélú kistérségi társulások támogatása keretében ösztönzött a) pont szerinti feladatai közül a közoktatási feladatok ellátását 2008. május 1. után önállóan látja el, intézményeit önállóan tartja fenn, de – a 6. számú melléklet 1.3.7.4. pontja alapján –a Dél-dunántúli Regionális Közigazgatási Hivatal felmentésével rendelkezik.  |
|   |   |   |   |
|   | IV. |   | Az önkormányzat |
|   |   | 1. | a 2007/2008. nevelési-, illetve tanévben |
|   |   |   | részt vesz a többcélú kistérségi társulás közoktatási feladatellátásában, és |
|   |   |   | az általa fenntartott nevelési, oktatási intézmények intézményenkénti, évfolyam-csoportonkénti kapacitás-kihasználtsága az óvodában az 1-3. nevelési években együttesen legalább a 75 %-át, az általános iskolában az 1-4. évfolyamokon, és az 5-8. évfolyamokon együttesen legalább a 75 %-át, a 4. és 8. évfolyamokon legalább az 50 %-át - a közoktatásról szóló 1993. évi LXXIX. törvény 3. számú melléklete I. Létszámhatárok cím alatti csoport, illetve osztály átlaglétszámának **eléri.** |
|   |   |   |  |
|   |   | 2. | a 2008/2009. nevelési-, illetve tanévben  |
|   |   |   | részt vesz a többcélú kistérségi társulás közoktatási feladatellátásában, és a többcélú kistérségi társulások támogatása jogcím igénybevételéhez vállalt – költségvetési törvény 8. melléklet IV. pont Kiegészítő szabályok 2.1.-2.2. pontjában meghatározott – kapacitás-kihasználtsági feltételeknek **megfelel**. |
|   | V. | Az önkormányzat helyi adó bevezetéséről döntött, és költségvetésében ilyen bevételt tervez és a gazdálkodás során realizál. |
|   |   |   |   |
|   | VI. |  | Az önkormányzat a 2007. évi zárszámadására vonatkozóan az Ötv. 92/A. §-a alapján könyvvizsgálatra kötelezett.***Felelős: Rózsa Sándor polgármester, Papné Szabó Mónika jegyző******Határidő: 2008. április 20.*** |

Rózsa Sándor polgármester: sajnos a 2007. évre normatíva és ÖNHIKI visszafizetési kötelezettségünk van, amiatt, hogy az iskolában évközben a gyermekek létszáma csökkent, valamint 2007. szeptember 1.-től az iskolát nem tudta az önkormányzat társulásban működtetni és a társulásban való részvétel alól nem kapott felmentést a Dél-dunántúli Regionális Közigazgatási Hivataltól, illetve az iparűzési adóbevételünk is a vártnál nagyobb mértékben teljesült.

A visszafizetés miatt javasolja, hogy a Magyarországi Volksbank Zrt-nél fennálló folyószámla hitelkeret 7 millió Ft-tal legyen megnövelve.

Inke Község Önkormányzat Képviselő-testülete 10 igen szavazattal egyhangúlag az alábbi határozatot hozta.

**Inke Község Önkormányzat Képviselő-testületének**

**47/2008.(04.11.) számú határozata:**

***Inke Község Önkormányzat Képviselő-testülete a 2008. évi költségvetésében hitelfelvételt tervez, melyhez a jelenleg fennálló 15 millió folyószámla hitelkeret mellé 7.000.000, azaz hétmillió forint folyószámla hitelkeretet igényel a Magyarországi Volksbank Zrt-től.***

***A Képviselő-testület utasítja a Polgármestert és a Jegyzőt, hogy a hitelfelvétel előkészítő intézkedéseit tegye meg.***

*Felelős: Rózsa Sándor polgármester, Papné Szabó Mónika jegyző*

*Határidő: folyamatos*

**5.) Egyebek:**

Varjas Józsefné képviselő: sürgetni kellene az Iharosberényi Víziközmű Társulat megszűnését, hogy a tartozások behajthatóak legyenek.

Tóth Lászlóné képviselő: Nem tartja igazságosnak, hogy a talajterhelési díj összege sokkal kevesebb, mint a csatornadíj. Aki rákötött a csatornára sokkal rosszabbul járt. Kéri, hogy a hivatal intézkedjen arról, hogy a csatornára való rákötés kötelező legyen.

Rózsa Sándor polgármester: az írásos előterjesztés és a határozati javaslat kiküldésre került, ismerteti azt. / Az előterjesztés és a határozati javaslat a jegyzőkönyvhöz mellékelve./

Inke Község Önkormányzat Képviselő-testülete 10 igen szavazattal egyhangúlag az alábbi határozatot hozta.

**Inke Község Önkormányzat Képviselő-testületének**

**48/2008.(04.11.) számú határozata:**

***1.Inke Község Önkormányzat Képviselő-testülete a NEFELA Dél-magyarországi Jégesőelhárítási Egyesüléssel való támogatási megállapodását felbontja.***

***2.Inke Község Önkormányzat Képviselő-testülete az Egyesülés felé eddig fizetendő pénzösszeget a megállapodás felbontását követően a Csurgó Kistérségi Többcélú Társulásnak fizeti meg.***

*Felelős: Rózsa Sándor polgármester*

*Határidő: folyamatos*

Rózsa Sándor polgármester: Az önkormányzat kezelésébe tartozó hidakat évente kötelező felülvizsgálni. A Libella Bt. az éves hídvizsgálatot 15.500 Ft+áfa összegért vállalja. Javasolja, hogy a Libella Bt-vel végeztesse el az önkormányzat a kezelésébe tartozó 1 db híd éves felülvizsgálatát.

Inke Község Önkormányzat Képviselő-testülete 10 igen szavazattal egyhangúlag az alábbi határozatot hozta.

**Inke Község Önkormányzat Képviselő-testületének**

**49/2008.(04.11.) számú határozata:**

***Inke Község Önkormányzat Képviselő-testülete megbízza a „LIBELLA” Műszaki Szolgáltató Bt-t (7400 Kaposvár, Honvéd u. 35.II./4), hogy 2008. évben végezze el az önkormányzat kezelésébe tartozó 1 db híd éves hídvizsgálatát 15.500 Ft+Áfa összegért.***

***Felhatalmazza polgármestert, a megbízási szerződés aláírásával.***

*Felelős: Rózsa Sándor polgármester*

*Határidő: 2008. július 31.*

Rózsa Sándor polgármester: a hegyi villamosításnál az oszlopokat úgy helyezték ki, hogy csak oda tettek oszlopot, ahol csoportosan kérték. Az oszlopra való rákötéshez 1000 Ft/m a vezeték ára, mely összegből 30 m vezeték árát visszatérítenek.

-Az idei évben is lehetőség lesz TEKI és LEKI pályázatok benyújtására 70-90 %-os önerő biztosításával. Javasolja, hogy az idei évben a konyhai berendezésekre és a konyhában egyéb átalakításokra kellene pályázatot benyújtani valamint a hivatal külső felújítására.

Molnár Tibor alpolgármester: fűkaszákra is kellene benyújtani pályázatot.

Rózsa Sándor polgármester: a pályázati kiírást követően döntenek arról, hogy konkrétan mire nyújtsanak be pályázatot. Ha van valakinek egyéb javaslata, azt kéri, hogy jelezze.

Papné Szabó Mónika jegyző: 2007. november 22-én a Dél-dunántúli Regionális Közigazgatási Hivatal célellenőrzést tartott a hivatalban az adóigazgatás, szabálysértési, működési engedélyek, telepengedélyek kiadása, és a Ket.hatályosulásának vonatkozásában, mellyel kapcsolatosan készült feljegyzést felülvizsgáltam, a feljegyzésben foglalt megállapításokkal és hiányosságokkal a hivatal dolgozóival együtt egyetértettünk.

A hiányosságok megszüntetésére vonatkozó intézkedési tervet elkészítettem, mely kiküldésre került. Kéri a Képviselő-testületet, hogy az intézkedési tervet szíveskedjen elfogadni.

Inke Község Önkormányzat Képviselő-testülete 10 igen szavazattal egyhangúlag az alábbi határozatot hozta.

**Inke Község Önkormányzat Képviselő-testületének**

**50/2008.(04.11.) számú határozata:**

***Inke Község Önkormányzat Képviselő-testülete a Dél-dunántúli Regionális Közigazgatási Hivatal által végzett célellenőrzésen feltárt hiányosságok megszüntetésére vonatkozó intézkedési tervet elfogadja.***

***Utasítja a jegyzőt, hogy az intézkedési tervben foglalt feladatok elvégzéséről a testületet tájékoztassa.***

Felelős: Papné Szabó Mónika jegyző

Határidő: folyamatos

/Az intézkedési terv a jegyzőkönyvhöz mellékelve./

Rózsa Sándor polgármester: A Nagyatádi Rendőrkapitányság kérelemmel fordult a testülethez, hogy az iharosberényi körzeti megbízott szolgálati gépkocsi használatát havi 20.000 Ft benzintámogatással támogassa.

Az inkei körzeti megbízottat előreláthatólag októberben helyezik vissza, addig őt az iharosberényi körzeti megbízott helyettesíti. Javasolja, hogy támogassa az önkormányzat 20.000 Ft összeggel az ő gépkocsi használatát 2008. október 30-ig azzal a feltétellel, hogy ezt a támogatást Inkén történő járőrözésre használhatja, melyről minden hónapban elszámol az önkormányzat felé.

Inke Község Önkormányzat Képviselő-testülete 10 igen szavazattal egyhangúlag az alábbi határozatot hozta.

**Inke Község Önkormányzat Képviselő-testületének**

**51/2008.(04.11.) számú határozata:**

***Inke Község Önkormányzat Képviselő-testülete az iharosberényi körzeti megbízott gépkocsi használatát 20.000 Ft összeggel 2008. október 30-ig támogatja azzal a feltétellel, hogy ezt a támogatást Inkén történő járőrözésre használhatja, melyről minden hónapban elszámol az önkormányzat felé.***

Rózsa Sándor polgármester: Szándéknyilatkozatot írt alá Kis- Balaton Civil Egyesülettel, mely aláírásával kötelezettséget vállalnak a Nemzeti Civil Alap Civil Önszerveződés, Szakmai és Területi Együttműködés Kollégiuma által kiírt NCA-ÖNSZ-08 kódszámú pályázati felhívásra beadott „Karos Környéki Civilek” című pályázat megvalósítására.

Rózsa Sándor polgármester: A Somogy Megyei Katasztrófavédelmi Igazgatóság Barcsi Polgári Védelmi Kirendeltségének Csurgói Irodája a működésükhöz hozzájárulást kér az önkormányzattól a településen élők után 30 Ft/fő összegben.

Molnár Tibor alpolgármester: ezért a támogatásért cserébe nagyobb segítséget várunk tőlük.

Inke Község Önkormányzat Képviselő-testülete 10 igen szavazattal egyhangúlag az alábbi határozatot hozta.

**Inke Község Önkormányzat Képviselő-testületének**

**52/2008.(04.11.) számú határozata:**

***Inke Község Önkormányzat Képviselő-testülete a Somogy Megyei Katasztrófavédelmi Igazgatóság Barcsi Polgári Védelmi Kirendeltségének Csurgói Irodáját (8840 Csurgó, Széchenyi tér 2.) a településen élők számának arányában 30Ft/fő összeggel támogatja.***

***Felkérik a polgármestert, hogy a támogatás átutalásáról gondoskodjon.***

*Felelős: Rózsa Sándor polgármester*

*Határidő: 2008. május 31.*

Rózsa Sándor polgármester: Siketek és Nagyothallók Somogy Megyei Szervezete támogatási kérelmet nyújtott be. Javasolja, hogy 5000 Ft összeggel támogassa a testület a működésüket.

Inke Község Önkormányzat Képviselő-testülete 10 igen szavazattal egyhangúlag az alábbi határozatot hozta.

**Inke Község Önkormányzat Képviselő-testületének**

**53/2008.(04.11.) számú határozata:**

***Inke Község Önkormányzat Képviselő-testülete a Siketek és Nagyothallók Somogy Somogy Megyei Szervezete (7400 Kaposvár, Irinyi Dániel u. 12.) 5000 Ft, azaz ötezer forint összeggel támogatja.***

***Felkérik a polgármestert, hogy a támogatás átutalásáról gondoskodjon.***

*Felelős: Rózsa Sándor polgármester*

*Határidő: 2008. május 31.*

Rózsa Sándor polgármester: Álmos László Kossuth u. 10. szám alatti lakos telekvásárlási kérelmet nyújtott be az Inke, Hunyadi u. 39. szám alatti telekre. 300 ezer Ft-ért szeretné megvásárolni. Javasolja, hogy az önkormányzat Álmos Lászlónak a kért ingatlant 350.000 Ft összegért adja el, mivel az önkormányzat az ingatlant az elmúlt években karbantartotta, mely jelentős kiadással járt.

Inke Község Önkormányzat Képviselő-testülete 10 igen szavazattal egyhangúlag az alábbi határozatot hozta.

**Inke Község Önkormányzat Képviselő-testületének**

**54/2008.(04.11.) számú határozata:**

***Inke Község Önkormányzat Képviselő-testülete eladja az Inke, Hunyadi u. 39. szám alatti ingatlant Álmos László Inke, Kossuth u. 10. szám alatti lakosnak 350.000 Ft, azaz háromszázötvenezer forint vételárért.***

***Felkéri a polgármestert, hogy az adásvételi szerződés elkészítéséről gondoskodjon.***

*Felelős: Rózsa Sándor polgármester*

*Határidő: 2008.május 31.*

Rózsa Sándor polgármester: az elmúlt testületi ülésen már beszéltünk arról, hogy a faluban 4 helyre térfigyelő kamerákat kellene kihelyezni a közbiztonság megteremtése érdekében. A WBS Rendszerház Kft. ajánlata szerint a négy kamera bruttó 2.673.931 Ft kerülne. A kamerákat a rendőrség figyeli majd. Az átjátszóállomások kialakítására a Csurgó Kistérség Többcélú Társulása nyújt be pályázatot.

Rózsa Sándor polgármester: Horváth Jánosné Inke, Kossuth u. 22. szám alatti lakos panaszát ismerteti. / A jegyzőkönyvhöz mellékelve./

Kovácsné Dr Gáti Kornélia képviselő: itt van a lehetőség, hogy eljöjjön a közmeghallgatásra, és elmondja a panaszát.

Molnár Tibor alpolgármester: 2008. május 2. falunap lesz Kaszón, melyre meghívták a testületet is.

A falunap keretében főzőversenyt is szerveznek, melyre kérik, hogy az inkeiek is indítsanak csapatot.

Rózsa Sándor polgármester: a Csurgó Kistérségi Többcélú Társulás 2007. évi működéséről szóló beszámoló kiküldésre került, részletesen ismerteti azt. Javasolja, a beszámolót fogadja el a testület.

Inke Község Önkormányzat Képviselő-testülete 10 igen szavazattal egyhangúlag az alábbi határozatot hozta.

**Inke Község Önkormányzat Képviselő-testületének**

**55/2008.(04.11.) számú határozata:**

***Inke Község Önkormányzat Képviselő-testülete a Csurgó Kistérségi Többcélú Társulás 2007. évi működéséről szóló beszámolót elfogadja.***

Felelős: Rózsa Sándor polgármester

Határidő: azonnal

/A beszámoló a jegyzőkönyvhöz mellékelve./

**Közérdekű bejelentések, hozzászólások:**

Rózsa Sándor polgármester: megkérdezi a jelenlévőket, hogy van-e valakinek kérdése, véleménye, javaslata az elhangzottakkal vagy egyéb ügyekkel kapcsolatban.

Hozzászólás, vélemény nem hangzott el.

Rózsa Sándor polgármester megkérdezte, hogy kinek van egyéb véleménye, hozzászólása. Amennyiben nincs, úgy a közmeghallgatást bezárja.

A közmeghallgatással egybekötött nyílt ülés 17.00 órakor kezdődött és 20.10 órakor ért véget.

K.m.f.t.

 **Rózsa Sándor Papné Szabó Mónika**

 **polgármester jegyző**

Jegyzőkönyv – hitelesítők:

 **Kovácsné Dr. Gáti Kornélia Kiss Lajos**

 **képviselő képviselő**

.